kardosdrur/scandi-wiki huggingface dataset:
Igbo (sprog)

Igbo var det officielle sprog i den tidligere stat Biafra. Det er et sprog, der tales i det sydøstlige Nigeria. Det tales af mere end 18 millioner mennesker. Igbo er et tonesprog. Sproget skrives med latinske bogstaver.

Eksterne henvisninger 

 Geografi_og_historie/Afrika/Vestafrika/Biafra Biafra
 Igbo culture,Igbo language and Enugu – Lær Igbo

Igbo sprog
Emilio Lunghi

Emilio Lunghi (født 16. marts 1886 i Genova, død 26. september 1925 smst) var en italiensk atlet, som deltog i to olympiske lege i begyndelsen af 1900-tallet.

Lunghi begyndte at dyrke atletik i 1902, og hans første OL var de olympiske mellemlege 1906, hvor han var tilmeldt i tre discipliner, men ikke kom til start i nogen af dem.

Ved OL 1908 i London var han tilmeldt i fem løbediscipliner og stillede op i tre af dem. I det indledende heat i 1500-meter-løbet blev han nummer to efter briten Norman Hallows, der satte ny olympisk rekord, men skønt Lunghis anslåede tid ville have været bedst i de øvrige heats, var det kun vinderne at hvert heat, der gik videre, så Lunghi var ude af konkurrencen. I 3 miles for hold var han med på det italienske hold i indledende heat, men sammen med to af sine holdkammerater gennemførte Lunghi ikke løbet, så Italien fik ikke nok løbere i mål til at få registreret en tid, og italienerne var dermed ude af konkurrencen. Det bedste resultat opnåede han i 800 meter-løbet, hvor han vandt sit indledende heat og dermed var i finalen. Her kunne han ikke følge med storfavoritten, Mel Sheppard fra USA, der satte ny verdensrekord, men Lunghi fik en sikker andenplads foran tyskeren Hanns Braun. 3.200 m forhindringsløb og 400 m var de to discipliner, Lunghi ikke stillede op i. 
 
De følgende år var Lunghi bedste i karrieren. Han satte således verdensrekord i 880 yards-løb under en turné i Nordamerika, hvor han også satte verdensrekord på de lidt særprægede distancer 700 yards og 2/3 mile. Han vandt 27 af de 31 løb, han stillede op i på turneen. I perioden 1908-1914 vandt han desuden ni individuelle italienske mesterskaber på distancer fra 400 m til 1500 m, herunder et par forhindringsløb.

Han var også med ved OL 1912 i Stockholm, hvor han var tilmeldt i seks discipliner, men kun deltog i to: 400 m og 800 m. I begge nåede han til semifinalen.

Fra 1912 til 1919 gjorde han tjeneste i den italienske marine, og efter første verdenskrig grundlagde han en forening til støtte for sømænd. I 1920 var han hjælpetræner for det italienske OL-atletikhold, og ved OL 1924 hjalp han det amerikanske hold, ligesom han var dommer i kapgang-konkurrencerne. Hans udseende gjorde ham til en yndet model for skulptører og malere. Han døde blot 39 år gammel af blodforgiftning efter kort sygdom.

Referencer

Eksterne henvisninger 

Mellemdistanceløbere fra Italien
Deltagere for Italien ved sommer-OL 1908
Deltagere for Italien ved sommer-OL 1908
Olympiske sølvmedaljevindere fra Italien
John Eisele

John Lincoln Eisele (18. januar 1884 i Newark – 30. marts 1933) var en amerikansk atlet som deltog i OL 1908 i London.
 
Eisele vandt en sølvmedalje i atletik under OL 1908 i London. Han var med på det amerikanske hold som kom på en andenplads i holddisciplinen i 3 mile. De andre på holdet var George Bonhag og Herbert Trube.

Han vandt også en bronzemedalje i atletik under samme OL. Han kom på en tredjeplads i disciplinen 3200 m forhindringsløb efter Arthur Russell og Archie Robertson, begge fra Storbritannien.

Han begik selvmord ved at skyde sig selv.

Eksterne henvisninger 
 

Forhindringsløbere fra USA
Personer der har begået selvmord
Mellemdistanceløbere fra USA
Hans Christian Andersen (film)

Hans Christian Andersen er en Hollywood-musicalfilm fra 1952, instrueret af Charles Vidor, med tekst og musik af Frank Loesser. Den blev produceret af Samuel Goldwyn Productions. Historien blev skrevet af Myles Connolly og omskrevet til manuskript af Moss Hart og Ben Hecht (ukrediteret). Historien er en fuldstændig fiktiv romantisk historie som omhandler livet af den berømte danske digter og historiefortæller H.C. Andersen. Titelrollen blev spillet af Danny Kaye. Filmen var en international success ved dens udgivelse.

Filmen er på ingen måde en korrekt biografisk beskrivelse af H.C. Andersens virkelige liv. Filmens indledning beskriver da også filmen som værende "ikke en fortælling om hans liv, men et eventyr om hans fantastiske eventyr." En stor del af historien er fortalt gennem sang og ballet og omfatter mange af H.C. Andersens mest berømte eventyr som Den Grimme Ælling, Tommelise, Kejserens Nye Klæder og Den Lille Havfrue.

Filmen blev i 1974, af skuespilleren og sangeren Tommy Steele, sat op som teatermusicalen 'Hans Andersen' i London og findes også i en dansk oversættelse.

En studieindspilning af sangene fra filmen blev, kort efter filmens udgivelse, udgivet af Decca, med Danny Kaye, Jane Wyman, og et baggrundskor. Albummet indeholdte også to originale sange af Sylvia Fine lavet specifikt til albummet, "Uncle Pockets" og "There's a Hole at the Bottom of the Sea", samt Danny Kayes indtaling af to historier om Tubby the Tuba af Paul Tripp.

Fjernsynsudsendelse 
Filmen blev første gang udsendt på tv på den amerikanske tv-station ABC-TV i 1966. Da filmen inklusiv reklamer blev for lang til et to-timers-slot, og ABC ikke ønskede at klippe i filmen, blev filmen præsenteret af Victor Borge som vært så udsendelse blev strakt til to og en halv time. Victor Borge blev valgt særligt til opgaven pga. sin danske nationalitet som passede med H.C. Andersens.

Medvirkende

Sange 
Alle filmens sange med tekst og musik af Frank Loesser
 "The King's New Clothes"
 "Inchworm"
 "I'm Hans Christian Andersen"
 "Wonderful Copenhagen"
 "Thumbelina"
 "The Ugly Duckling"
 "Anywhere I Wander"
 "No Two People"

Priser og nomineringer 
Filmen blev nomineret til seks Oscars:
 Bedste dekoration (Richard Day, Antoni Clavé, Howard Bristol)
 Bedste fotografering
 Bedste kustumedesign
 Bedste filmmusik
 Bedste sang (Thumbelina)
 Bedste lyd (Gordon E. Sawyer)

Kilder

Eksterne henvisninger 
 

Amerikanske film fra 1952
Musicalfilm fra USA
Engelsksprogede film
Söderhamns kommun

Söderhamns kommun ligger i länet Gävleborgs län i landskapet Hälsingland i Sverige. Kommunens administrationsby er byen Söderhamn. Kommunen har kyst til og skærgård i Den Botniske Bugt

Byer 
Söderhamnkommun havde i 2005 11 byer.
Indbyggere pr. 31. december 2005.

Venskabsbyer

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Marika i Politissa

Marika i Politissa (, bogstavligt: Maria fra Konstantinopel; født som Marika Frantzeskopoulou, , omkring begyndelsen af 1900-tallet i Konstantinopel) var en af de første kvindelige græske sangere til at indspille rembetika blues i Smyrna-stil på grammofonplade i de sene 1920'ere.

Eksterne henvisninger 
 Eksempler på Marika i Politissas sang

Sangere fra Grækenland
Personer i 1900-tallet
Konventionsgården

Konventionsgården (norsk: Konvensjonsgården) er den almindeligt brugte betegnelse på den gamle administrationsbygning for Moss Jernværk i Moss. Bygningen blev påbegyndt i 1756 under Erik Anker, men blev først færdig under Jess Anker i 1778. I samtiden var bygningen også kendt for sin fine barokhave og vandkaskader.

I 1814 var bygningen hovedkvarter for den norske regering under krigen med Sverige og Mosskonventionen blev forhandlet og undertegnet der, deraf navnet.

Eksterne henvisninger 

 
 Om Konvensjonsgården, fra Kulturnett Østfold (norsk)

Moss
Norges historie
Hansa Bryggeri

Hansa Bryggeri er et bryggeri i Bergen i Norge der blev grundlagt i 1891. Waldemar Stoud Platou købte op det lokale bryggeri og forløberen for Hansa Bryggeri, Bryggeriet Sembske, og gav den sit nye tyske-tilknyttede navn, opkaldt efter Hanseforbundet, som tidligere var aktivt i Bergen. Den oprindelige bryggeri på Kalfaret ved foden af Bergens syv fjelde, flyttede i 1980'erne de fleste af sine operationer til det industrielle område Kokstad hvor der i dag brygges øl, under to mil syd for Bergen. Senere blev etableret et mikrobryggeri i sine gamle lokaler, kaldet "Waldemar mikrobryggeri" og bryggeri museum "Kalfaret Brygghus", der også har en restaurant og festlokaler.
 
Hansa Bryggeri er nu fusioneret med Borg bryggeri i Sarpsborg og Christianssands Bryggeri (CB) i Kristiansand til Hansa Borg Bryggerier ASA.

Referencer 

Bergen
Bryggerier i Norge
Etableret i 1891
Magyar Posta

Magyar Posta Zrt. (Ungarsk for "Ungarns Postvæsen") er Ungarns nationale postvæsen. Udover normale postopgaver, så varetager de også logistik-, bank- og markedsføringsopgaver.

Eksterne links
 Ungarns Postvæsens hjemmeside

Kilder 

Postvirksomheder
Etableret i 1867
Virksomheder fra Ungarn
Khedrup Gyatso

Khedrup Gyatso (født den 1. november 1838 i Lithang, død den 31. januar 1856) var den 11. inkarnation af Dalai Lama i Gelug-skolen i den tibetanske buddhisme.

Han blev født i samme landsby i Kham som den syvende Dalai Lama og blev identificeret som inkarnationen af Dalai Lama i 1840. Han besteg tronen i Potalapaladset den 25. maj 1842 som tre-årig og aflagde munkeløfter, da han var elleve år.

I 1840'erne blev Tibet truet af sikhkongen Gulab Singh, der invaderede det vestlige Tibet med sikhiske og ladakhiske styrker. I løbet af Khedrup Gyatsos liv blev desuden også Qingdynastiet ramt af opiumkrigen og Taipingoprøret, hvilket svækkede rigets greb over Tibet yderligere.

I 1855 overtog han det verdslige styre i Tibet, men han døde blot et år senere. Han blev dermed den tredje Dalai Lama i træk, der døde i en ung alder uden at have konsolideret sin magt.

Han skrev en række vers, der blev samlet i Fortællingen om aber og fugle (Bya sprel gyi gtam-rgyud), som i allegorisk form skildrer krigen mellem tibetanerne og gurkhaene i 1700-tallet.

Litteratur 
 Günther Schulemann: Die Geschichte der Dalai Lamas. Leipzig 1958.
 Andreas Gruschke: Diederichs kompakt - Dalai Lama. Kreuzlingen - München 2003, .
 Martin Brauen (Hrsg.): "Die Dalai Lamas". Völkerkundemuseum der Universität Zürich 2005, .
 Karl-Heinz Golzio, Pietro Bandini: Die vierzehn Wiedergeburten des Dalai Lama. O. W. Barth, Bern/München/Wien 1997, .
 Ya Hanzhang:The Biographies of the Dalai Lamas, Foreign Languages Press, Beijing, 1991.

Buddhisme
Personer fra Tibet
Wieck

Wieck:
 Dorothea Wieck
 (Johann Gottlob) Friedrich Wieck (1785, Pretzsch  1873)
 Friedrich Georg Wieck (1800, Schleswig  1860, Leipzig)
 Hans-Georg Wieck
 Clara (Josephine) Wieck (1819, Leipzig  1896, Frankfurt/Main), en tysk pianist og komponist

Efternavne
Guy Scott

Guy Scott (født 1. juni 1944) er Zambisk politiker, der var fungerende præsident mellem 29. oktober 2014 og 25. januar 2015, han er af engelsk og skotsk afstamning. Han var Zambias vicepræsident fra september 2011 og frem til han overtog præsidentposten. Han overtog midlertidigt præsidentembedet ved præsident Michael Satas død den 28. oktober 2014.

Referencer 

Politikere fra Zambia
Zambias præsidenter
Igbo (musik)

Igbo (musik) (igbo: 'Egwu nkwa ndi Igbo') er musik af Igbo-foket, som er naturligt hjemmehørende i det sydøstlige del af Nigeria.
Igbo-musik er generelt livlig, optimistisk og spontan og skaber en bred vifte af lyde. Nogle meget populære Igbo-musik stilarter er  Odumodu og  Waka.

Tromler spiller en meget vigtig rolle i Igbo musik. Historisk set blev tromler brugt som en form for hypnose af tilhøreren; dette kan ses i de traditionelle Ekpo/Mmanwu danse. 
Gong-instrumentet "Ogene" er et meget populært Igbo-instrument.
Andre populære instrumenter er Ekwe, en type af tromlen og Udu.

Eksterne henvisninger 

Musikgenrer
Musik
Nigeria
Ljusne

Ljusne er en by i Söderhamns kommun i Gävleborgs län i landskapet Hälsingland i   Sverige. I 2010 havde byen  	1.917  indbyggere. Ljusne ligger ved floden Ljusnans udløb i Den Botniske Bugt,  cirka femten kilometer syd for Söderhamn.

Ljusne har jernbanestation på Ostkustbanan og E4 passerer ca 3 km vest for byen.

Eksterne kilder og henvisninger
Hjemmeside for Ljusne

Byer i Söderhamns kommun
Kongeriget Nri

Kongeriget Nri (948—1911) var et kongerige i form af et valgkongedømme i det, der i dag er Nigeria.

Kongeriget var samlingspunktet for en bemærkelsesværdig vestafrikansk statsdannelse blandt Nri-Igbo folket, en undergruppe af Igbo folket, hvor kongerigets leder ikke udøvede militær magt over sine undersåtter.

Nri
Nri
IPad Mini

iPad Mini er 4. generation af Apples populære tablet, som blev fremvist ved Apple's keynote den 23. oktober 2012.
Som navnet antyder er skærmen blevet skåret ned i størrelse fra 9,7 tommer til 7,9 tommer (1024 x 768 pixel).

 Apple A5 Dualcore processor(1 GHz)
 1 GB RAM.
 16, 32, 64 GB lagerplads. 
 vægt: 308 gram.
 Dimensioner: 134,7 mm bred, 200 mm lang og 7,2 mm tyk.

Referencer 

IPad
Vinh Long

Cà Mau er en by i Mekongdeltaet i det sydlige Vietnam. Det er hovedstaden i Vinh Long provincen. Befolkningen er 147.039 indbyggere (2010). Ca Mau er 150 km syd for Ho Chi Minh-byen. Can Tho Lufthavn er 40 km fra centrum.

Byer i Vietnam
Audi Coupé B3

Audi Coupé B3 (type 89) var en sportscoupéudgave af Audi 80 B3. Bilen var i produktion mellem efteråret 1988 og slutningen af 1996.

Modelhistorie 
Den anden generation af Audi Coupé var baseret på den i august 1986 introducerede Audi 80 B3, men var i modsætning til forgængeren en komplet selvstændig udvikling med optiske træk fra Audi 80. Den også her benyttede store bagklap var hængslet i taget, bagsædet kunne klappes frem, læssekanten lå oven over baglygterne og de modificerede kofangere var lakeret i bilens farve. På basis af disse træk opstod senere den første Audi Cabriolet.

I juli 1991 fik Audi Coupé et facelift, hvor fronten blev tilpasset den nye Audi 80 B4. Samtidig blev motorprogrammet ændret, så den 5-cylindrede 20V-motor udgik og blev afløst af den allerede i 1990 i Audi 100 C4 introducerede 2,8-liters V6-motor.

I juli 1994 udgik også den 5-cylindrede 2,3-litersmotor, som blev afløst af den allerede i 1992 introducerede 2,6-liters V6-motor. Kun den 5-cylindrede 20V-turbomotor i S2 fortsatte frem til produktionens afslutning i december 1996.

Tidslinje 
 1988: Introduktion af Audi Coupé B3 med 2,3 E- og 2,0 20V-motorer. 2,0 20V fås ikke i Tyskland, da den ikke har katalysator.
 1990: Introduktion af S2, allerede med optiske træk fra den senere introducerede Audi 80 B4.
 1991: Facelift til Coupé i juli med optik fra S2, dog uden dennes kofangere, som først kom i modelåret 1993. Introduktion af 2,8 V6 i september.
 1992: Introduktion af 2,6 V6 i august.
 1994: Indstilling af 2,3 E i juli.
 1996: Indstilling af hele Audi Coupé-serien i december. Efterfølgeren Audi A5 kom først på markedet i 2007.

Modelvarianter

Modelbetegnelser 
 Audi Coupé 1,8 (kun eksport)
 Audi Coupé 2,0E
 Audi Coupé 2,2E (kun eksport)
 Audi Coupé 2,3E
 Audi Coupé 2,6E
 Audi Coupé 2,8E
 Audi Coupé 16V
 Audi Coupé 20V
 Audi Coupé S2

Motorer/præstationer 

 Fra modelåret 1990 blev NG- og 7A-motorerne modificeret, så effekten faldt med 3 hk.
 Topfart med automatgear i parentes.
 Acceleration fra 0 til  med 7A- og AAH-motor med quattro ca. 0,2 sek. hurtigere, i alle versioner med automatgear ca. 2 sek. langsommere.

Drivlinie 
 Audi Coupé B3 havde som standard forhjulstræk og femtrins manuel gearkasse, mens modellerne 2,0 E, 2,3 E, 2,3 20V, 2,8E som ekstraudstyr kunne fås med firetrins automatgear (2,0E med 3A/AAD-motor kun tre gear), og modellerne 2,3 E, 16V, 20V, 2,6 E og 2,8 E med quattro-firehjulstræk.
 Coupé S2 fandtes kun med quattro-firehjulstræk, hvor modellen med ABY-motor havde seks gear.

Eksterne henvisninger 

B3
Store mellemklassebiler
Coupéer
Forhjulstrukne biler
Biler introduceret i 1988
Biler fra 1980'erne
Biler fra 1990'erne
Six Degrees of Separation

Six Degrees Of Separation er en single, lavet i 2012 af The Script

Singler fra 2012
Mågefugle

Mågefugle (Laridae) er en familie af fugle, der tilbringer en stor del af tiden i luften, ofte nær vand.

Indtil det 21. århundrede omfattede mågefugle kun få slægter af egentlige måger, men nyere DNA-undersøgelser har vist, at de bør deles op i flere slægter, og at bl.a. terner også bør være en del af familien

.
På denne måde kommer mågefuglene til at omfatte ca. 23 slægter med 102 arter, hvoraf der er truffet 34 arter i Danmark
.

Slægter fra Danmark 
Listen viser slægter med arter, der er truffet i Danmark. I parentes vises en art fra slægten. I Danmark er slægterne i mågefugle-familien fordelt på to underfamilier, terner og måger.
 Underfamilie Sterninae (terner)
 Onychoprion (f.eks. sodfarvet terne)
 Thalasseus (f.eks. splitterne)
 Sternula (f.eks. dværgterne)
 Gelochelidon (f.eks. sandterne)
 Hydroprogne (kun rovterne)
 Chlidonias (f.eks. sortterne)
 Sterna (f.eks fjordterne)
 Underfamilie Larinae (måger)
 Pagophila (kun ismåge)
 Xema (kun sabinemåge)
 Rissa (f.eks. ride)
 Chroicocephalus (f.eks. hættemåge)
 Hydrocoloeus (kun dværgmåge)
 Ichthyaetus (f.eks. sorthovedet måge)
 Rhodostethia (kun rosenmåge)
 Larus (f.eks. stormmåge)
 Leucophaeus (f.eks. lattermåge)

Noter

Kilder 
 Hans Meltofte, Jon Fjeldså, Fuglene i Danmark, Gyldendal, 2002. .
Sigurd Orla-Jensen

Sigurd Orla-Jensen (28. november 1870 i København – 24. juni 1949 sammesteds) var en dansk kemiker, gæringsfysiolog og bakteriolog. Orla-Jensen blev 1908 professor i bioteknisk kemi ved Polyteknisk Læreanstalt i København, hvilket han var til 1946. 1926-29 var han medlem af Folketinget som uafhængig konservativ.

I eftertiden er han mere kendt som manden, der opfandt hullerne i osten. Han opdagede den gæringsproces i mælk, hvorunder ostens huller dannes.

Orla-Jensen var en af pionererne inden for bioteknologi og var Danmarks første professor i biokemi. Han har skrevet talrige afhandlinger i danske og tyske fagblade samt i Videnskabernes Selskabs skrifter. Af størst betydning er hans Mælkeri-Bakteriologi (1912 og 1916) og The Lactic Acid Bacteria (1919).

Orla-Jensen blev i 1893 cand. polyt. og blev fabriksingeniørassistent ved Gl. Carlsberg Bryggerilaboratorium. Han studerede mælkerilære ved Landbohøjskolen blev 1895 teknisk leder af Københavns Talgsmelteri. 1896 studerede han mælkeribakteriologi og kom til det bakteriologiske statslaboratorium i Bern. 1902-07 var han forstander for den schweiziske mælkeriforsøgsanstalt i Bern, inden han returnerede til København for at blive professor ved Polyteknisk Læreanstalt

Han er begravet på Garnisons Kirkegård.

Hæder 
 Ridder af Dannebrogordenen 1920, Dannebrogsmand 1929, Kommandør af 2. grad 1938 og af 1. grad 1946
 Æresprofessor ved l'Institut des Fermentations i Bruxelles
 Medlem af mange udenlandske videnskabelige selskaber
 Æresdoktor ved universiteterne i Syracuse og New Brunswick i USA
 1932: Emil Chr. Hansen medaljen
 1933: Medlem af Videnskabernes Selskab
 1937: Medlem af Akademiet for de Tekniske Videnskaber

Kilder 
 Biografi i Dansk Biografisk Leksikon, 3. udgave

Kemikere fra Danmark
Danskere i 1800-tallet
Danskere i 1900-tallet
Ingeniører fra Danmark
Professorer fra Danmarks Tekniske Universitet
Personer fra København
Medlemmer af Videnskabernes Selskab
Medlemmer af Akademiet for de Tekniske Videnskaber
Kommandører af 1. grad af Dannebrog
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Folketingsmedlemmer i 1920'erne
Foreningsformænd fra Danmark
Æresdoktorer
Tidligere løsgængere i Folketinget
Dansksprogede forfattere fra Danmark
Mohamed Hansal

Mohamed Hansal (født 6. november 1947 i Oran, ) er en tidligere algerisk FIFA-dommer (linjedommer). Han var aktiv fra 1970 til 1980. Han dømte en kamp under VM 1990, i Italien.

Karriere

VM 1990 
   –   1-0 (gruppespil).

Kampe 
 VM 1990 (1 kamp)
 U/20-VM 1979 (1 kamp)
 U/20-VM 1987 (1 kamp)
 AFC Asian Cup 1988 (2 kampe)

Kilder 

Fodbolddommere fra Algeriet
Dommere i VM i fodbold 1990
Nationalpark Skjoldungernes Land

Nationalpark Skjoldungernes Land er en af Danmarks fem nationalparker. Skjoldungernes Land ligger ved Roskilde Fjord på Midtsjælland og dækker et område på 170 km2. I nationalparken finder man noget af Danmarks fineste natur med Roskilde Fjord i nord og Bidstrup Skovene i syd.

Nationalparken er opkaldt efter slægten af sagnkonger, Skjoldungerne, som ifølge sagnene regerede over landet fra et kongesæde i Gl. Lejre - i hjertet af nationalparken.

Se https://nationalparkskjoldungernesland.dk/ eller appen Nationalpark Skjoldungelandet for mere information.

Historie 

I december 2012 blev det besluttet i forligskredsen bag de danske nationalparker at sige ja til etableringen af Nationalpark Roskilde-Lejre – blandt andet med miljøminister Ida Auken i spidsen. Nationlparken vil blive en kombination af natur, fortidsminder og kulturhistorie med fjordlandskabet og godslandskabet som omdrejningspunkter.

Nationalparken 

Nationalparken omfatter fjordlandskabet i og omkring Roskilde Fjord, der med sine omgivende strandenge, rørskove, søer og laguner et meget vigtigt
internationalt yngle og rasteområde for svømme- og vadefugle.
Parken omfatter også de store statsskov og tidligere kongeskove ved Bidstrup, som er Sjællands næststørste skovområde. Omkring 60 % af landarealet er fredet.

Referencer

Eksterne henvisninger 
 Nationalpark Skjoldungernes Land
 Michael Houmark-Nielsen (2017): Geologi og landskaber i Nationalpark Skjoldungernes Land. Geologisk Tidsskrift 2017, pp. 1–20. 
 Høringsmateriale med kort og udkast til bekendtgørelse
 Kort over Nationalparken
 Forslag til Nationalparkplan 2017-23

 
Lejre Kommunes geografi
Roskilde Kommunes geografi
Frederikssund Kommunes geografi
John Biller

John Arthur Biller (14. november 1877 – 26. marts 1934) var en amerikansk atlet som deltog i OL 1904 i St. Louis og 1908 i London.

Biller vandt en sølvmedalje i atletik under OL 1908 i London. Han kom på en delt andenplads i disciplinen Stående længdespring.

Fire år tidligere, under OL 1904 i St. Louis, vandt en bronzemedalje. Han kom på en tredjeplads i disciplinen Stående højdespring.

Eksterne henvisninger 
 http://www.sports-reference.com/olympics/athletes/bi/john-biller-1.html 

Højdespringere fra USA
Længdespringere fra USA
Deltagere ved sommer-OL 1904
Deltagere ved sommer-OL 1908
Medaljevindere ved sommer-OL 1904
Medaljevindere ved sommer-OL 1908
Olympiske sølvmedaljevindere fra USA
Olympiske bronzemedaljevindere fra USA
Daniel Kelly (atlet)

Daniel Joseph "Dan" Kelly (1. september 1883 – 9. april 1920) var en amerikansk atlet som deltog i OL 1908 i London.

Kelly vandt en sølvmedalje under OL 1908 i London. Han kom på en andenplads i højdespring efter landsmanden Frank Irons.

Eksterne henvisninger 
 http://www.sports-reference.com/olympics/athletes/ke/dan-kelly-1.html 

Højdespringere fra USA
Denis Horgan

Denis Horgan (18. maj 1871 – 2. juni 1922) var en irsk atlet, som deltog i OL 1908 i London.

Horgan vandt en sølvmedalje i atletik under OL 1908 i London. Han kom på en andenplads i kuglestød efter Ralph Rose fra USA.

Eksterne henvisninger 
 http://www.sports-reference.com/olympics/athletes/ho/denis-horgan-1.html 

Kuglestødere fra Storbritannien
Merritt Giffin

Merritt Hayward Giffin (20. august 1887 – 11. juli 1911) var en amerikansk atlet som deltog i OL 1908 i London.
 
Giffin vandt en sølvmedalje i atletik under OL 1908 i London. Han kom på en andenplads i diskoskast efter landsmanden Martin Sheridan.

Eksterne henvisninger 
 http://www.sports-reference.com/olympics/athletes/gi/merritt-giffin-1.html 

Diskoskastere fra USA
Belaïd Lacarne

Belaïd Lacarne (født 26. oktober 1940 i Sidi-bel-Abbès, ) er en pensioneret algerisk FIFA-dommer. Han var aktiv fra 1963 til 1968.

Lacarne dømte en kamp i VM 1982 i Spanien mellem Argentina and Ungarn. Han var også linjedommer i 4 kampe under turneringen, inklusiv kampen om 3.- og 4.-pladsen mellem Polen ph Frankrig.

Han blev stemt ind i CAF-komiteen i 2002, var medlem af dommerkomiteen ved African Cup of Nations 2004, og er pt. medlem af FIFAs dommerkomite.

Karriere 
 Sommer-OL 1980 (1 kamp)
 VM 1982 (1 kamp, 4 andre kampe som linjedommer)

Kampe med danske hold 
 Den 1. november 1980: Kvalifikation til VM 1982: Danmark – Italien 0-2.

Kilder og eksterne henvisninger 

 Profil på weltfussball.de 

Fodbolddommere fra Algeriet
Dommere i VM i fodbold 1982
Fodbolddommere under sommer-OL 1980